Dekor: Antieke styl | rooi rose Dekor: Antieke styl | rooi rose
Moenie jouself heg aan dekor wat te veel "pas" nie. Gebruik verskillende teksture, style en kleure. Meng hard met sag, vierkantig met rond en grof met fluweel. Deur Greta Champion-Gericke
’n Mens se styl verander oor die jare. Antieke aankope is nie altyd maklik nie. Jy moet deur klomp winkels stap, of aanlyn kyk, voordat jy ’n antieke produk koop. Miskien hou jy van musiek en sien jy ’n antieke platespeler, of kuns is meer jou passie en jy stal graag skilderye uit. Elke persoon het sy eie smaak.
Deur gebruik te maak van gebalanseerde teenpole (soos modern en antiek), kan jy jou huis meer diepte gee. Sommige mense hou daarvan om slegs een styl in hul huis te hê, maar deur verskillende style te kombineer, kan jy jou huis meer uniek maak.
5 wenke om modern met antiek te kombineer
Trek ’n ouer bank oor met moderne materiaal
Gebruik ’n moderne stoel by ’n antieke lessenaar
Indien jy ’n ou hout-eetkamertafel het, verkoop die ou stoele en gebruik metaal stoele daarby
As jy ’n moderne rusbank het, hang ’n antieke skildery bo dit en gebruik binnenshuise plante
As een hele vertrek ’n meer antieke styl het, gebruik moderne hangligte as fokuspunt
Waar kan ’n mens antieke meubels kry?
Daar is baie tweedehandse winkels wat antieke-styl meubels verkoop wat jy dan net met nuwe lap kan oortrek.
Meeste winkels wat ons ken huisves meer as drie verskillende style en hier kan jy ook ’n gemengde kombinasie van antiek of modern aankoop.
Antieke aanlynwinkels – soek ’n bietjie rond – daar is verskeie aanlynwinkels wat soms van die oulikste items verkoop.
Laastens: moenie oorhaastige besluite maak nie. Dit is nie nodig om die eerste beste ding te koop nie. Kyk eers rond, jy weet nooit watter skatte jy later kan ontdek nie. As jy regtig van ’n meubelstuk of dekoratiewe element hou, sal jy plek vind in jou huis, maar moenie te veel op een slag aankoop nie. Dit is ’n proses.
Hier is ’n paar items wat ons vir jou opgespoor het:
Arlington Antiques: arlingtonantiques.co.za
Block & Chisel: blockandchisel.co.za
Immergroen Mid Century